**Sculptorul de cuvinte**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sculptorul de cuvinte

Și îngerii în rai s-au răzvrătit

Când încolțea în versul tău femeia,

Invidioși că din cuvânt ai plămădit

Sublimul ce-l purta în ea ideea!

Și-au coborât cu toții pe pământ,

Albastrul cerului vărsând în tine,

Când valuri de lumină în cuvânt

Au mângâiat un șold sculptat în rime!

Și-atunci ai ridicat spre cer a slava

Aripi maiestre unduind albastru.

Viori cântau în inima bolnavă

Ce sta captivă-n trupul de sihastru...

Și te-au blagoslovit cu neuitarea

Căci tu sculptezi cuvântul cu ideea

De rimelor le-a tremurat suflarea

Când răsări din versul tău femeia!

de Gabriela Mimi Boroianu

23.10.2015